English As She Is Spoke

English As She Is Spoke (portugalink. alkuteos O novo guia da conversação em portuguez e inglez, Uusi opas keskusteluun portugaliksi ja englanniksi) on vuonna 1855 julkaistu fraasikirja. Kirjan oli tarkoitus toimia oppaana englanninkieliseen keskusteluun portugalin puhujille, mutta se on saanut mainetta lähinnä sisältämästään tahattomasta huumorista, sillä käännökset ovat pääasiassa virheellisiä ja koomisia.

Kirjan kirjoittajaksi mainitaan usein José da Fonseca. Sen kirjoitti kuitenkin Pedro Carolino, joka ei itse osannut englantia. Kirjan pohjana toimi da Fonsecan kirjoittama ranskankielinen fraasikirja portugalin puhujille, jonka ranskankieliset osuudet Carolino käänsi sanakirjan avulla englanniksi. Carolino nimesi ilmeisesti da Fonsecan kirjan toiseksi kirjoittajaksi saadakseen sille lisää uskottavuutta.

Vaikka Carolino oli tarkoittanut English As She Is Spoken erityisesti portugalilaisille opiskelijoille, sitä ei koskaan julkaistu Portugalissa. Sen sijaan tieto kirjasta levisi Euroopassa muun muassa kirjallisuuslehtien välityksellä. Lontoon kirjallisuuspiireissä kirjasta tuli pienimuotoinen ilmiö, kun sen sisältämät tahattomat käännösvirheet ja kaksimielisyydet saivat ihmiset kertomaan siitä ystävilleen. Suosio kasvoi lopulta niin suureksi, että English As She Is Spoke julkaistiin Englannissa huumorikirjana vuonna 1883 ja Yhdysvalloissa seuraavana vuonna. Yhdysvalloissa julkaistuun painokseen esipuheen kirjoitti Mark Twain, joka sanoi kirjan olevan täydellinen, ainutlaatuinen ja absurdiudessaan jäljittelemätön.

Kirjan sanotaan olleen inspiraationa Monty Python -komediaryhmän kuuluisalle ”Dirty Hungarian Phrasebook” -sketsille.

 Esimerkkifraaseja 
 Alkuperäinen fraasi portugaliksi Englanninkielinen käännösVapaa suomennos englanninkielisestä Aiottu merkitys As paredes têm ouvidos. The walls have hearsay.Seinillä on kuulopuhetta. Seinillä on korvat. Anda de gatinhas. He go to four feet.Hän mennä neljälle jalalle. Hän ryömii. A estrada é segura? Is sure the road?Varma onko tie? Onko tie turvallinen? Sabe montar a cavalo. He know ride horse.Hän tietää ratsastaa hevonen. Hän osaa ratsastaa hevosella. Quem cala consente. That not says a word, consent.Että ei sano sanaakaan, myöntymys. Vaikeneminen on myöntymyksen merkki. Que faz ele? What do him?Mitä tekee hänelle? Mitä hän tekee? Tenho vontade de vomitar. I have mind to vomit.Minulla on ajatus oksentaa. Voin pahoin. Este lago parece-me bem piscoso. Vamos pescar para nos divertirmos. That pond it seems me many multiplied of fishes. Let us amuse rather to the fishing.Tuo lampi vaikuttaa minulle monta moninkertaistua kaloja. Viihdytetään mieluummin kuin kalastukseen. Tämä järvi näyttää olevan täynnä kaloja. Pidetään hauskaa kalastamalla. O criado arou a terra real. The created plough the land real.Luotu kyntää todellinen maa. Palvelija kynti kuninkaallisen maan. Bem sei o que devo fazer ou me compete. I know well who I have to make.Tiedän hyvin, kuka minun täytyy tehdä. Tiedän oikein hyvin, mitä minun on tehtävä ja mitkä vastuuni ovat.

 Katso myös 
 All your base are belong to us

 Lähteet 

 Aiheesta muualla 

Luokka:Sanakirjat
Luokka:Englannin kieli
Luokka:Vuoden 1855 kirjat
Luokka:Huumorikirjat